《秋日题仪真寓廨时秩满俟代》
宋代·刘宰

非崖非巅，壁立苍然。
野花炯炯媚朝日，樛木缭绕栖寒烟。
归乎归乎，幽深此便。
居乎居乎，市声昼喧。
纷去住于吾心，定取舍于吾言。
竹色一轩秋雨后，荷花十里晚风前。
锦城不似还家乐，独立津头欲间船。

作者简介：刘宰（1167—1240）字平国，号漫塘病叟，镇江金坛（今属江苏）人 。绍熙元年（1190）举进士。历任州县，有能声。寻告归。理宗立，以为籍田令。迁太常丞，知宁国府，皆辞不就。端平间，时相收召誉望略尽，不能举者仅宰与崔与之二人。隐居三十年，于书无所不读。既卒，朝廷嘉其节，谥文清。宰为文淳古质直，著有《漫塘文集》三十六卷，《四库总目》又作有语录，并传于世。